ddrg/super_eurlex huggingface dataset:
Europa-Parlamentets afgørelse

af 24. oktober 2001

om regnskaberne for 6., 7. og 8. Europæiske Udviklingsfond for regnskabsåret 1999

(2001/859/EF)

EUROPA-PARLAMENTET,

der henviser til balancer og forvaltningsregnskaber for 6., 7. og 8. Europæiske Udviklingsfond for regnskabsåret 1999 (KOM(2000) 357 - C5-0257/2000),

der henviser til artikel 74 i finansforordningen af 16. juni 1998(1) vedrørende samarbejdet med henblik på udviklingsfinansiering under fjerde AVS/EF-konvention,

der henviser til forretningsordenens artikel 93 sammenholdt med bilag V,

der henviser til Rådets henstillinger af 14. marts 2001 om meddelelse af decharge til Kommissionen for gennemførelse af transaktionerne under Den Europæiske Udviklingsfond for regnskabsåret 1999 (6536/2001 - C5-0122/2001, 6537/2001 - C5-0123/2001, 6538/2001 - C5-0124/2001),

der henviser til betænkning fra Budgetkontroludvalget og udtalelse fra Udvalget om Udvikling og Samarbejde (A5-0109/2001),

der henviser til anden betænkning fra Budgetkontroludvalget (A5-0337/2001),

1. tager den finansielle situation for 6., 7. og 8. Europæiske Udviklingsfond pr. 31. december 1999 til efterretning:

>TABELPOSITION>

2. pålægger sin formand at sende denne afgørelse til Kommissionen, Rådet, Domstolen, Revisionsretten, Den Europæiske Investeringsbank og hver af Fællesskabets øvrige institutioner og sørge for, at den offentliggøres i De Europæiske Fællesskabers Tidende (L-udgaven).

Julian Priestley

Generalsekretær

Nicole Fontaine

Formand

(1) EFT L 191 af 7.7.1998, s. 53.
Rådets afgørelse

af 29. november 2001

om forlængelse af mandatet for missionschefen for Den Europæiske Unions Observatørmission

(2001/846/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 23, stk. 2,

under henvisning til fælles aktion 2001/845/FUSP af 29. november 2001 om forlængelse af den Europæiske Unions Observatørmission(1), særlig artikel 5, og

ud fra følgende betragtninger:

(1) Ved afgørelse 2001/285/FUSP(2) af 9. april 2001 udnævnte Rådet Antóin MAC UNFRAIDH til missionschef for Den Europæiske Unions Observatørmission. Dette mandat udløber den 31. december 2001.

(2) Mandatet for missionschefen for Den Europæiske Unions Observatørmission bør forlænges -

TRUFFET FØLGENDE AFGØRELSE:

Artikel 1

Antóin MAC UNFRAIDHs mandat som missionschef for Den Europæiske Unions Observatørmission forlænges.

Artikel 2

Denne afgørelse har virkning fra dagen for vedtagelsen.

Den anvendes indtil den 31. december 2002.

Artikel 3

Denne afgørelse offentliggøres i EF-Tidende.

Udfærdiget i Bruxelles, den 29. november 2001.

På Rådets vegne

M. Vanderpoorten

Formand

(1) Se side 1 i denne Tidende.

(2) EFT L 99 af 10.4.2001, s. 2.
Kommissionens beslutning

af 12. december 2001

om ordningen for sammenlignende EF-prøver på og -analyser af formeringsmateriale af prydplanter efter Rådets direktiv 98/56/EF

(meddelt under nummer K(2001) 4224)

(2001/898/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 98/56/EF af 20. juli 1998 om afsætning af prydplanteformeringsmateriale(1), særlig artikel 14, stk. 4, og

ud fra følgende betragtninger:

(1) Ovennævnte direktiv indeholder de bestemmelser, der er nødvendige for at kunne gennemføre sammenlignende EF-prøver på og -analyser af formeringsmateriale.

(2) Det bør sikres, at det til prøver og analyser anvendte materiale er tilstrækkeligt repræsentativt, i det mindste for visse udvalgte planter.

(3) Medlemsstaterne bør deltage i de sammenlignende EF-prøver og -analyser, for så vidt som der normalt formeres eller afsættes frø af de ovennævnte planter på deres område, for at sikre, at de rette konklusioner kan drages heraf.

(4) Det er Kommissionens ansvar at træffe de nødvendige foranstaltninger til gennemførelsen af de sammenlignende EF-prøver og -analyser.

(5) De tekniske ordninger for gennemførelse af prøver og analyser er blevet fastlagt i Det Stående Udvalg for Prydplanteformeringsmateriale.

(6) Der bør i perioden fra 2002 til 2004 gennemføres sammenlignende EF-prøver på og -analyser af formeringsmateriale, som er høstet i 2001, og de nærmere enkeltheder vedrørende sådanne prøver og analyser bør fastlægges.

(7) For sammenlignende EF-prøver og -analyser, der varer mere end et år, bør den del af prøverne og analyserne, der foregår efter det første år, kunne godkendes af Kommissionen uden yderligere forelæggelse for Det Stående Udvalg for Prydplanteformeringsmateriale, for så vidt der er tilstrækkelige bevillinger til rådighed.

(8) Det Stående Udvalg for Prydplanteformeringsmateriale har ikke afgivet udtalelse inden for den af formanden fastsatte frist -

VEDTAGET FØLGENDE BESLUTNING:

Artikel 1

1. Der gennemføres i perioden fra 2002 til 2004 sammenlignende EF-prøver på og -analyser af formeringsmateriale af de planter, der er anført i bilaget.

2. De maksimale omkostninger for prøver og analyser i 2002 er fastsat i bilaget.

3. Alle medlemsstaterne deltager i de sammenlignende EF-prøver og -analyser, for så vidt som der normalt formeres eller afsættes frø og formeringsmateriale af de planter, der er anført i bilaget, på deres område.

4. De nærmere enkeltheder vedrørende prøverne og analyserne er anført i bilaget.

Artikel 2

Kommissionen kan beslutte at videreføre de i bilaget omhandlede prøver og analyser i 2003 og 2004. Maksimumsomkostningerne ved en prøve eller analyse på grundlag heraf må ikke overstige det beløb, der er anført i bilaget.

Artikel 3

Denne beslutning er rettet til medlemsstaterne.

Udfærdiget i Bruxelles, den 12. december 2001.

På Kommissionens vegne

David Byrne

Medlem af Kommissionen

(1) EFT L 226 af 13.8.1998, s. 16.

BILAG

Prøver, der skal foretages i 2002

>TABELPOSITION>

Prøver, der skal foretages i 2003

>TABELPOSITION>

Prøver, der skal foretages i 2004

>TABELPOSITION>
Rådets afgørelse

af 6. december 2001

om udvidelse af Europols mandat til at omfatte de former for grov international kriminalitet, som er anført i bilaget til Europol-konventionen

(2001/C 362/01)

RÅDET FOR DEN EUROPÆISKE UNION HAR -

under henvisning til konventionen om oprettelse af en europæisk politienhed (Europol-konventionen)(1), særlig artikel 2, stk. 2,

under henvisning til Kongeriget Belgiens og Kongeriget Sveriges initiativ(2),

under henvisning til udtalelse fra Europa-Parlamentet(3),

under henvisning til det forberedende arbejde, som Europols Styrelsesråd har udført, navnligt vedrørende de budgetmæssige og personalemæssige konsekvenser for Europol, og

ud fra følgende betragtninger:

(1) Et af Unionens mål er at give borgerne et højt tryghedsniveau i et område med frihed, sikkerhed og retfærdighed gennem udformning af fælles handling mellem medlemsstaterne inden for politisamarbejde.

(2) Samarbejdet inden for rammerne af Europol-konventionen vil blive styrket, hvis Europol på visse prioriterede områder kan udføre sine opgaver i forbindelse med alle de aspekter af international organiseret kriminalitet, der er anført i bilaget til Europol-konventionen.

(3) De prioriterede områder bør fastlægges ved en fortsat indsamling af oplysninger om udviklingen af kriminaliteten på medlemsstaternes områder.

(4) Denne afgørelse berører ikke Kommissionens og Den Europæiske Centralbanks respektive roller -

TRUFFET FØLGENDE AFGØRELSE:

Artikel 1

Europol får til opgave at beskæftige sig med de former for grov international kriminalitet, der er anført i bilaget til Europol-konventionen.

Artikel 2

1. På grundlag af forslag fra styrelsesrådet fastlægger Rådet enstemmigt, hvilke former for grov international kriminalitet der skal prioriteres.

2. Direktøren holder regelmæssigt styrelsesrådet underrettet om gennemførelsen af disse prioriteter.

3. Den almindelige beretning om Europols aktiviteter, jf. artikel 28, stk. 10, første afsnit, nr. 1), i Europol-konventionen, skal udtrykkeligt henvise til og afspejle prioriterne og deres gennemførelse.

Artikel 3

1. Denne afgørelse får virkning den 1. januar 2002.

2. Rådets afgørelse af 29. april 1999 om udvidelse af Europols mandat til at omfatte bekæmpelse af falskmøntneri og forfalskning af betalingsmidler(4) ophæves fra 1. januar 2002.

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 6. december 2001.

På Rådets vegne

M. Verwilghen

Formand

(1) EFT C 316 af 27.11.1995, s. 2.

(2) EFT C 176 af 21.6.2001, s. 26.

(3) Udtalelse afgivet den 12.11.2001 (endnu ikke offentliggjort i EFT).

(4) EFT C 149 af 28.5.1999, s. 16.
Rådets afgørelse

af 10. december 2001

om ændring af afgørelse 1999/733/EF om supplerende makrofinansiel bistand til Den Tidligere Jugoslaviske Republik Makedonien

(2001/900/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 308,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Afgørelse 1999/733/EF(2) fastsætter, at der ydes supplerende makrofinansiel bistand til Den Tidligere Jugoslaviske Republik Makedonien i form af et lån på højst 50 mio. EUR og en gavebistand på højst 30 mio. EUR.

(2) Gennemførelsen af bistanden blev forsinket på grund af Den Tidligere Jugoslaviske Republiks og Den Internationale Valutafonds vanskeligheder med at aftale et nyt beredskabsarrangement.

(3) Den Tidligere Jugoslaviske Republik Makedonien er fast besluttet på at videreføre den økonomiske stabiliserings- og reformproces og har fortsat behov for ekstern finansiel støtte udover, hvad de internationale finansielle institutioner kan tilvejebringe.

(4) Den nuværende afgørelse 1999/733/EF giver ikke hjemmel til at yde gavebistand efter 2000.

(5) Kommissionen har hørt Det Økonomiske og Finansielle Udvalg inden fremlæggelsen af sit forslag -

TRUFFET FØLGENDE AFGØRELSE:

Eneste artikel

Afgørelse 1999/733/EF ændres således:

1) Artikel 1, stk. 3, affattes således: "3. Gaveelementet i bistanden beløber sig til højst 48 mio. EUR."

2) Følgende artikel indsættes: "Artikel 6

Denne afgørelse udløber den 31. december 2003."

Udfærdiget i Bruxelles, den 10. december 2001.

På Rådets vegne

L. Michel

Formand

(1) Udtalelse afgivet den 29. november 2001 (endnu ikke offentliggjort i EFT).

(2) EFT L 294 af 16.11.1999, s. 31.
Rådets afgørelse

af 10. december 2001

om ændring af afgørelse 2001/549/EF om makrofinansiel bistand til Forbundsrepublikken Jugoslavien

(2001/901/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 308,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Kommissionen har konsulteret Det Økonomiske og Finansielle Udvalg forud for fremsættelsen af sit forslag.

(2) Afgørelse 2001/549/EF(2) fastsætter, at der ydes makrofinansiel bistand til Forbundsrepublikken Jugoslavien for at hjælpe landet til at dække dets eksterne finansieringsbehov og for at støtte myndighedernes reformindsats.

(3) Forbundsrepublikken Jugoslavien vil sandsynligvis få behov for et betydeligt supplerende eksternt finansieringsbehov ud over den officielle finansiering, der formodentlig kan tilvejebringes via Den Internationale Valutafond, Verdensbanken og bilaterale donorer.

(4) En forøgelse af gaveelementet i Fællesskabets makrofinansielle bistand til Forbundsrepublikken Jugoslavien er en hensigtsmæssig foranstaltning til, sammen med andre donorer, at afhjælpe landets eksterne finansieringsproblemer.

(5) Traktaten indeholder ikke anden hjemmel for vedtagelsen af denne afgørelse end artikel 308 -

TRUFFET FØLGENDE AFGØRELSE:

Eneste artikel

Artikel 1, stk. 3, i afgørelse 2001/549/EF affattes således: "3. Bistandens gaveelement beløber sig til højst 120 mio. EUR."

Udfærdiget i Bruxelles, den 10. december 2001.

På Rådets vegne

L. Michel

Formand

(1) Udtalelse afgivet den 29. november 2001 (endnu ikke offentliggjort i EFT).

(2) EFT L 197 af 21.7.2001, s. 38.
Rådets afgørelse

af 10. december 2001

om ændring af afgørelse 1999/325/EF om makrofinansiel bistand til Bosnien-Hercegovina

(2001/899/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 308,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Afgørelse 1999/325/EF(2) fastsætter, at der ydes makrofinansiel bistand til Bosnien-Hercegovina i form af et lån på højst 20 mio. EUR og en gavebistand på højst 40 mio. EUR.

(2) På grund af forsinkelser i gennemførelsen af de nødvendige politiske reformer i henhold til Den Internationale Valutafonds beredskabsarrangement har man hidtil kun været i stand til at udbetale første rate (25 mio. EUR) og anden rate (20 mio. EUR). Den tredje og sidste rate på 15 mio. EUR er stadig udestående.

(3) Bosnien-Hercegovina er fast besluttet på at videreføre den økonomiske stabiliserings- og reformproces og har fortsat behov for ekstern finansiel støtte ud over, hvad de internationale finansielle institutioner kan tilvejebringe.

(4) Den nuværende afgørelse 1999/325/EF giver ikke hjemmel til at yde gavebistand efter 2000.

(5) Kommissionen har hørt Det Økonomiske og Finansielle Udvalg inden fremlæggelsen af sit forslag -

TRUFFET FØLGENDE AFGØRELSE:

Eneste artikel

Afgørelse 1999/325/EF ændres således:

1) Artikel 1, stk. 3, affattes således: "3. Gaveelementet i bistanden beløber sig til højst 40 mio. EUR."

2) Følgende artikel indsættes: "Artikel 6

Denne afgørelse udløber den 31. december 2002."

Udfærdiget i Bruxelles, den 10. december 2001.

På Rådets vegne

L. Michel

Formand

(1) Udtalelse afgivet den 29. november 2001 (endnu ikke offentliggjort i EFT).

(2) EFT L 123 af 13.5.1999, s. 57.
Kommissionens beslutning

af 13. december 2001

om godkendelse af "Det hellenske skibsregister" i overensstemmelse med artikel 4, stk. 3 i Rådets direktiv 94/57/EF

(meddelt under nummer K(2001) 4218)

(Kun den græske udgave er autentisk)

(EØS-relevant tekst)

(2001/890/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 94/57/EF(1) af 22. november 1994 om fælles regler og standarder for organisationer, der udfører inspektion og syn af skibe og for søfartsmyndigheders aktiviteter i forbindelse dermed, senest ændret ved Kommissionens direktiv 97/58/EF(2), navnlig artikel 4, stk. 3,

under henvisning til breve af 3. og 30. august 2001 fra det græske ministerium for handelsflåden, som anmodede om en godkendelse af "Det hellenske skibsregister" (i det følgende kaldet "HRS") i henhold til artikel 4, stk. 3 (begrænset godkendelse), og

ud fra følgende betragtninger:

(1) Den treårige begrænsede godkendelse i artikel 4, stk. 3, i direktiv 94/57/EF er en godkendelse, som tildeles organisationer (klassifikationsselskaber), der opfylder alle kravene i bilaget bortset fra dem, der er nævnt i bilagets punkt 2 og 3 i afsnittet "Generelle krav", og som har begrænset gyldighedsperiode og omfang, således at de berørte organisationer kan høste yderligere erfaringer.

(2) Mellem den 4. og 6. september 2001 gennemførte Kommissionen på HRS' hovedkontor i Piræus en godkendelsesvurdering på grundlag af dokumentation fra de græske myndigheder og HRS. Kommissionens vurdering tog også hensyn til resultaterne fra andre nylige besøg hos HRS, nemlig mellem 26. og 30. marts 2001 i Piræus og den 2. april 2001 i regionalkontoret i Nicosia på Cypern. Ud fra de indsamlede oplysninger vurderes det, at HRS opfylder alle direktivets kriterier med undtagelse af kriterierne i bilagets punkt 2 og 3 i afsnittet "Generelle krav".

(3) De i denne beslutning fastsatte foranstaltninger er i overensstemmelse med udtalelse fra det i medfør af artikel 7 i direktiv 94/57/EF nedsatte udvalg -

VEDTAGET FØLGENDE BESLUTNING:

Artikel 1

"Det hellenske skibsregister" godkendes i henhold til artikel 4, stk. 3, i direktiv 94/57/EF for et tidsrum på tre år at regne fra vedtagelsen af nærværende beslutning.

Artikel 2

Virkningerne af denne godkendelse er begrænset til Grækenland.

Artikel 3

Denne beslutning er rettet til Den Hellenske Republik.

Udfærdiget i Bruxelles, den 13. december 2001.

På Kommissionens vegne

Loyola De Palacio

Næstformand

(1) EFT L 319 af 12.12.1994, s. 20.

(2) EFT L 274 af 7.10.1997, s. 8.
Rådets afgørelse

af 24. september 2001

om undertegnelse og indgåelse af den internationale kaffeoverenskomst 2001 på Fællesskabets vegne

(2001/877/EF)

RÅDET FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 1,

under henvisning til forslag fra Kommissionen, og

ud fra følgende betragtninger:

(1) Ved resolution nr. 393 af 28. september 2000 godkendte Det Internationale Kafferåd den internationale kaffeoverenskomst 2001.

(2) Denne nye overenskomst er blevet forhandlet for at træde i stedet for den forlængede internationale kaffeoverenskomst fra 1994, der gælder indtil den 30. september 2001.

(3) Den internationale kaffeoverenskomst 2001 kan undertegnes og ratifikations-, accept- eller godkendelsesinstrumenterne deporneres indtil 25. september 2001.

(4) Da Fællesskabet er part i den forlængede internationale overenskomst fra 1994, er det i dets interesse at godkende den overenskomst, der skal afløse den.

(5) For at undgå visse midlertidige operative vanskeligheder er det, trods Fællesskabets enekompetence på dette område, hensigtsmæssigt, at medlemsstaterne får tilladelse til at indgå overenskomsten samtidig med Fællesskabet og til at deltage midlertidigt i den nye ordning.

(6) Medlemsstaterne skal sikre, at Fællesskabets deltagelse i overenskomsten bringes i overensstemmelse med de gældende bestemmelser i traktaten -

TRUFFET FØLGENDE AFGØRELSE:

Artikel 1

Den internationale kaffeoverenskomst 2001 godkendes på Fællesskabets vegne.

Selve overenskomsten er vedføjet denne afgørelse.

Artikel 2

Rådets formand bemyndiges til at udpege den person, der er beføjet til på Fællesskabets vegne at undertegne og deponere godkendelsesinstrumentet inden den 25. september 2001.

Artikel 3

Fællesskabet og medlemsstaterne sikrer, at de bestemmelser i den internationale kaffeoverenskomst, der skaber operative vanskeligheder udelukkende for EF-medlemskabet, ændres inden for et år efter dens ikrafttræden.

Udfærdiget i Bruxelles, den 24. september 2001.

På Rådets vegne

L. Michel

Formand
Rådets afgørelse

af 6. december 2001

om ændring af Rådets afgørelse af 27. marts 2000 om bemyndigelse af Europols direktør til at indlede forhandlinger om aftaler med tredjelande og organisationer, der ikke er tilknyttet EU

(2001/C 358/01)

RÅDET FOR DEN EUROPÆISKE UNION HAR -

under henvisning til artikel 42, stk. 2, artikel 10, stk. 4, og artikel 18 i konventionen om oprettelse af en europæisk politienhed (Europol-konventionen)(1),

under henvisning til Rådets retsakt af 3. november 1998 om fastsættelse af regler for Europols eksterne forbindelser med tredjelande og organisationer, der ikke er tilknyttet Den Europæiske Union(2), særlig artikel 2,

under henvisning til Rådets retsakt af 3. november 1998 om fastsættelse af regler for Europols modtagelse af oplysninger fra tredjepart(3), særlig artikel 2,

under henvisning til Rådets retsakt af 12. marts 1999 om fastsættelse af regler for Europols videregivelse af personoplysninger til tredjelande og eksterne organisationer(4), særlig artikel 2 og 3, og

ud fra følgende betragtninger:

(1) De operationelle behov og behovet for effektivt at bekæmpe organiserede former for kriminalitet gennem Europol kræver, at Monaco tilføjes på listen over de tredjelande, som Europols direktør bemyndiges til at indlede forhandlinger med.

(2) I Rådets afgørelse af 27. marts 2000 om bemyndigelse af Europols direktør til at indlede forhandlinger om aftaler med tredjelande og organisationer, der ikke er tilknyttet EU(5), er UNDCP (De Forenede Nationers internationale narkotikakontrolprogram) opført som en af de organisationer, der ikke er tilknyttet EU, som Europols direktør bemyndiges til at indlede forhandlinger med.

(3) De operationelle behov og behovet for effektivt at bekæmpe organiserede former for kriminalitet gennem Europol kræver, at UNDCP erstattes af De Forenede Nationers Kontor for Narkotikabekæmpelse og Kriminalitetsforebyggelse (ODCCP).

(4) Afgørelsen af 27. marts 2000 bør derfor ændres -

TRUFFET FØLGENDE AFGØRELSE:

Artikel 1

Rådets afgørelse af 27. marts 2000 ændres således:

I artikel 2, stk. 1:

a) tilføjes under overskriften "Tredjelande" følgende mellem Marokko og Norge: "- Monaco"

b) erstattes "UNDCP (De Forende Nationers internationale narkotikakontrolprogram)" under overskriften "Organisationer, der ikke er tilknyttet Den Europæiske Union" med følgende: "- ODCCP (De Forenede Nationers Kontor for Narkotikabekæmpelse og Kriminalitetsforebyggelse)."

Artikel 2

Denne afgørelse offentliggøres i EF-Tidende.

Artikel 3

Denne afgørelser træder i kraft dagen efter vedtagelsen.

Udfærdiget i Bruxelles, den 6. december 2001.

På Rådets vegne

M. Verwilghen

Formand

(1) EFT C 316 af 27.11.1995, s. 2.

(2) EFT C 26 af 30.1.1999, s. 19.

(3) EFT C 26 af 30.1.1999, s. 17.

(4) EFT C 88 af 30.3.1999, s. 1.

(5) EFT C 106 af 13.4.2000, s. 1.
Kommissionens beslutning

af 6. december 2001

om ændring af beslutning 2001/658/EF om ydelse af produktionsstøtte for spiseoliven i Italien

(meddelt under nummer K(2001) 3927)

(Kun den italienske udgave er autentisk)

(2001/884/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 1513/2001(2), særlig artikel 5, stk. 4, og

ud fra følgende betragtninger:

(1) I henhold til artikel 5 i Kommissionens beslutning 2001/658/EF af 10. august 2001 om ydelse af produktionsstøtte for spiseoliven i Italien(3) skal der indgives en supplerende erklæring ud over dyrkningserklæringen eller eventuelt en ny erklæring. For at harmonisere procedurerne og undgå at anvende forskellige bilag for olivenolie og spiseoliven bør der anvendes samme type dyrkningserklæring.

(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

VEDTAGET FØLGENDE BESLUTNING:

Artikel 1

I beslutning 2001/658/EF foretages følgende ændringer:

Artikel 5, første og andet afsnit, affattes således: "Med henblik på ydelse af produktionsstøtte for spiseoliven skal producenten have indgivet en dyrkningserklæring i henhold til artikel 1, 2 og 3 i forordning (EF) nr. 2366/98 om gennemførelsesbestemmelser for ordningen for produktionsstøtte for olivenolie i produktionsårene 1998/99 til 2000/01."

Artikel 2

Denne beslutning er rettet til Den Italienske Republik.

Udfærdiget i Bruxelles, den 6. december 2001.

På Kommissionens vegne

Franz Fischler

Medlem af Kommissionen

(1) EFT 172 af 30.9.1966, s. 3025/66.

(2) EFT L 201 af 26.7.2001, s. 4.

(3) EFT L 231 af 29.8.2001, s. 16.